As ’n persoon wat al oor die 40 jaar in die motorbedryf is, vind ek jou weeklikse bydraes baie interessant.
Ons het ’n wettelose land. Met ander woorde, die padreëls wat ons het, word nie gehoorsaam of toegepas nie.
Die toestand van ons paaie gaan al hoe meer agteruit. Nie net raak dit nou gevaarliker om op die paaie te ry nie, ’n hoër spoedperk gaan dié sterftesyfer ook net vererger.
En laastens, die gebruik van selfone terwyl mense agter die stuur sit raak net meer omdat die wet nie streng toegepas word nie. Dit veroorsaak baie ongelukke.